Kampusgeweld: Solidariteit waarsku teen tweede Marikana - Solidariteit WêreldSolidariteit Wêreld
Tuis › Kovsies › Kampusgeweld: Solidariteit waarsku teen tweede Marikana
Die huidige vlaag van studente-protesaksies toon direkte ooreenkomste met die Marikana-insident wat in Augustus 2012 plaasgevind het. So het Gideon du Plessis, hoofsekretaris van Solidariteit, vandag gewaarsku. Du Plessis het voorts gewaarsku dat indien die studente-protesleiers voortgaan om kwaad te stook en om geweld en anargie te verromantiseer, dieselfde tragiese gebeure as tydens die Marikana-insident ook op kampus kan afspeel.
"Die aanloop tot die gebeure op kampusse die afgelope paar weke is tot dusver dieselfde as dié van Marikana. Soos die betogers op kampus, is die Marikana-betogers toegelaat om die Wet op Oproerige Byeenkomste te oortree. Tydens die Marikana-optogte het geweld en plundering na elke massa-byeenkoms uiteindelik opgebou tot op die punt waar dit nie meer vreedsaam ontlont kon word nie," sê Du Plessis.
Du Plessis sê die parallelle tussen Marikana en die kampusgeweld van die afgelope ruk is ook duidelik sigbaar in dié sin dat buitestanders met 'n sterk politieke agenda poog om individue wat regstreeks by die konflik betrokke is, te oortuig dat hulle vir 'n edele saak veg.
"Betogers word deur hierdie individue oortuig dat oproer, en nie vreedsame onderhandelinge nie, die enigste uitweg is. Die EFF en die Workers and Socialist Party (WASPS) is redelik sentraal tot die huidige gebeure op die verskeie kampusse. Die "wenners" na Marikana was juis militante groeperinge wat agter die skerms werksaam was en van agter hul verskuilde agendas op die voorgrond getree het ná die tragiese gebeure wat wêreldnuus geword het," sê Du Plessis.
"Die groot opstokers wil 'n tweede-Marikana hê om op die emosie en onstabiliteit wat daarna gaan volg, te teer – dit kan nie toegelaat word nie."
Tydens Marikana was dit juis die jonger garde wat meer beïnvloedbaar is, wat die leiding tydens die gewelddadige optogte geneem het. "Hierteenoor het ouer lede van verskeie belanghebbende partye 'n gedeelde kommer gehad dat die gedrag, optrede en wyse van geskilbeslegting nie aanvaarbaar is nie. Laasgenoemde het nou met die kampusgeweld ook duidelik tevore gekom toe verteenwoordigers van belanghebbende partye, insluitend die ANC, Cosatu en Solidariteit, vandeesweek byeengekom het om 'n gesamentlike oplossing vir die kampusgeweld te vind," sê Du Plessis.
Du Plessis sê die huidige verskynsel op kampus, waar edele eise voorgehou word maar onstabiliteit die einddoel is, wek die meeste kommer aangesien dit onherstelbare skade tot gevolg het. "Die Marikana-onrus het vir 18 maande voortgeduur soos wat sy vernietigende uitwerking en verskuilde agendas aan die lig gekom het. Die Marikana-tragedie het ook die klimaat geskep vir die vernietigende vyf maande lange staking in die platinumbedryf wat daarna gevolg het," sê Du Plessis.
Du Plessis het voorts gemaan dat diegene met verskuilde politieke agendas wat studente tot oproer en geweld opsweep nou geïdentifiseer en geïsoleer moet word om sodoende die vernietigende uitkringeffek daarvan te keer. "Gewelddadige protesaksie benadeel uiteindelik diegene wat vir die verskuilde agendas geval het die meeste. Die Marikana-stryders word tot vandag toe negatief geraak deur die krimpende mynbedryf, werkloosheid, die afname in mynboubeleggers, onophoudelike onstabiliteit, 'n toename in misdaad en die fisiese vernietiging van infrastruktuur, om net 'n paar voorbeelde te noem," sê Du Plessis.
Du Plessis sluit af: "Die onlangse sterk uitsprake van professor Cheryl de la Rey, vise-kansellier van die Universiteit van Pretoria, dat geen verdere onrus meer geduld sal word nie en dat die oppergesag van die reg herstel sal word, moet verwelkom en ondersteun word. As mynbouhoofde en senior polisielede vroeër dieselfde houding ingeneem het, sou Marikana nooit gebeur het nie," sê Du Plessis.
Huidige proses by universiteite tot op hede
Oorspoel van 'n dispuut na soortgelyke omgewing
"Slagoffers" word vaandeldraers van die eis
Oproerigheid versprei en eskaleer
Atmosfeer geskep vir volgende eis
Daar is meer partye betrokke as net die EFF en WASP. Daar is aanduidings dat die Black Lives Matter beweging ook betrokke is. Vra julself die vraag af hoekom is daar so 'n ooreenkoms met wat op Amerikaanse Universiteite gebeur en hier? Wat is die rol van die POC binne die CPUSA (wat nou verband hou met die BLM) se rol hier? Wat is Assata Shakur ('n voortvlugtige Amerikaanse domestiese terroris wat nou in JHB se Noordelike voorstede woon) se rol? Wat is Liv Shange se rol? Wat is Malik Samir Shabaz se rol siende dat hy die EFF nie… Read more »